CELEX: 32008D0331
Language: bg
Date: 2008-04-23 00:00:00
Title: 2008/331/ЕО: Решение на Комисията от 23 април 2008 година за изменение на допълнението към приложение VI към Акта за присъединяване на България и Румъния по отношение на определени млекопреработвателни предприятия в България    (нотифицирано под номер C(2008) 1572)  (Текст от значение за ЕИП)

26.4.2008   
            
            
               BG
            
            
               Официален вестник на Европейския съюз
            
            
               L 114/97
            
         
      РЕШЕНИЕ НА КОМИСИЯТА
   
   от 23 април 2008 година
   за изменение на допълнението към приложение VI към Акта за присъединяване на България и Румъния по отношение на определени млекопреработвателни предприятия в България
   (нотифицирано под номер C(2008) 1572)
   (текст от значение за ЕИП)
   (2008/331/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Акта за присъединяване на България и Румъния, и по-специално глава 4, раздел Б, буква е), първа алинея от приложение VI към него,
   като има предвид, че:
   
               (1)
            
            
               С Акта за присъединяване на България и Румъния за България бяха предвидени преходни периоди за привеждане в съответствие на някои млекопреработвателни предприятия с изискванията на Регламент (ЕО) № 853/2004 на Европейския парламент и на Съвета от 29 април 2004 г. за определяне на специфични хигиенни правила за храните от животински произход (1).
            
         
               (2)
            
            
               Допълнението към приложение VI към Акта за присъединяване е изменено с решения на Комисията 2007/26/ЕО (2), 2007/689/ЕО (3) и 2008/209/ЕО (4).
            
         
               (3)
            
            
               България представи гаранции, че едно млекопреработвателно предприятие ще бъде снабдявано вече само със сурово мляко, отговарящо на изискванията на ЕС. Следователно посоченото предприятие следва да бъде заличено от списъка в глава II от допълнението към приложение VI.
            
         
               (4)
            
            
               Поради това допълнението към приложение VI към Акта за присъединяване на България и Румъния следва да бъде съответно изменено.
            
         
               (5)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Предприятието, посочено в приложението към настоящото решение, се заличава от глава II от допълнението към приложение VI към Акта за присъединяване на България и Румъния.
   Член 2
   Адресати на настоящото решение са държавите-членки.
   
      Съставено в Брюксел на 23 април 2008 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 139, 30.4.2004 г., стр. 55. Регламент, последно изменен с Регламент (ЕО) № 1243/2007 на Комисията (ОВ L 281, 25.10.2007 г., стр. 8).
   
      (2)  ОВ L 8, 13.1.2007 г., стр. 12.
   
      (3)  ОВ L 282, 26.10.2007 г., стр. 60.
   
      (4)  ОВ L 65, 8.3.2008 г., стр. 18.
   
      ПРИЛОЖЕНИЕ
      Млекопреработвателно предприятие, подлежащо на заличаване от глава II от допълнението към приложение VI към Акта за присъединяване на България и Румъния
      Хасковска област — № 26
      
                  10.
               
               
                  BG 2612047
               
               
                  „Българско сирене“ ООД
               
               
                  гр. Хасково бул. „Съединение“ 94